ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைப் பராமரிப்பு & பால்வளத் துறை கால்நடைகளின் எண்ணிக்கை குறித்த 20-ஆவது கணக்கெடுப்பை வெளியிட்டுள்ளது
மீன்வளத் துறை, கால்நடை பராமரிப்பு மற்றும் பால்வளத் துறை அமைச்சகத்தின் கால்நடை பராமரிப்பு மற்றும் பால்வளத் துறை கால்நடைகளின் எண்ணிக்கை பற்றிய 20 ஆவது கணக்கெடுப்பு அறிக்கையை இன்று வெளியிட்டுள்ளது. இந்தக் கணக்கெடுப்பு அரசுக்கு மட்டுமல்லாமல் விவசாயிகள், வணிகர்கள், தொழில் முனைவோர், பால் பண்ணைத் தொழிலில் ஈடுபடுவோர் மற்றும் பொதுமக்களுக்கு பெரிதும் பயன்படக்கூடியதாகும்.
20 ஆவது கால்நடைகள் கணக்கெடுப்பை 80,000-க்கும் மேற்பட்ட களப் பணியாளர்கள் நாடுமுழுவதும் மேற்கொண்டனர். இவர்களில் பெரும்பாலோர் கால்நடைப் பராமரிப்பு துறையினர் மற்றும் துணைப் பணியாளர்கள் ஆவார்கள். இந்தக் கணக்கெடுப்பின்படி, கால்நடைகளின் மொத்த எண்ணிக்கை 535.78 மில்லியனாக உயர்ந்துள்ளது. இது 2012 ஆம் ஆண்டு மேற்கொள்ளப்பட்ட கணக்கெடுப்பில் காட்டப்பட்ட எண்ணிக்கையை விட, 4.6 சதவீதம் அதிகமாகும்.
நிதி அமைச்சகம்
‘அரசின் புதிய பங்குகள் 2022’ ஏல விற்பனை  , ‘’அரசின் 2029 பங்குகளில்  6.45 சதவீதப் பங்குகள் மற்றும் ‘அரசின் புதிய பங்குகள் 2060’ ஏல விற்பனை
இந்திய அரசு தனது பங்குகளை விற்பனை செய்ய அறிவிப்பு வெளியிட்டுள்ளது. 1. தளர்வு சார்ந்த ஏலத்தின் மூலம், ரூ.3000 கோடிக்கு  ‘அரசின் புதிய பங்குகள் 2022’  2. விலை சார்ந்த ஏலத்தின் மூலம் ,அறிவிக்கப்பட்ட ரூ.10000 கோடிக்கு ,’அரசின் பங்குகள் 2029-இன் 6.45 சதவீதப் பங்குகள் 3. தளர்வு சார்ந்த ஏலத்தின் மூலம்,, அறிவிக்கப்பட்ட ரூ.6000 கோடிக்கு  ‘அரசின் புதிய பங்குகள் 2060’ விற்பனை செய்யப்படும். ரூ.2000 கோடி வரை கூடுதல் சந்தாவை மேற்குறிபிடப்பட்டுள்ள ஒன்று அதற்கு மேற்பட்ட பங்குகளுக்கு எதிராக வைத்துக்கொள்ளும் வாய்ப்பு இந்திய அரசுக்கு உள்ளது.
(Visitor Counter : 60
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தேசிய இளையோர் உச்சிமாநாடு 
இந்தியாவின் மிகப்பெரிய இளையோர் உச்சிமாநாடு, பொலிவுறு நகர இயக்கம், வீட்டுவசதி, நகர்ப்புற விவகாரங்கள் துறை அமைச்சகம், இளைஞர் நலத்துறை மற்றும் தேசிய நகர்ப்புற விவகாரங்கள் நிறுவனம் போன்றவைகள் இணைந்து நடத்துகின்றன. மேலும் இந்தியாவின் ஜி20 தலைமைத்துவத்தின் கீழ், நகர்ப்புறம்20 மற்றும் இளையோர்20 பணிக்குழுக் கூட்டங்கள் மூலம் இந்நிகழ்வு நடைபெறுகிறது. இந்த நிகழ்வில் வீட்டுவசதி, நகர்ப்புற விவகாரங்கள் துறை அமைச்சகம் மற்றும் விளையாட்டு அமைச்சகம் இணைந்து இந்த 2 நாள் கருத்தரங்கை வரும் மார்ச்
13-14 தேதிகளில் புதுதில்லியில் உள்ள விக்யான் பவனில் நடத்துகிறது.
உலக அளவில் ஒருவரிடம் இருந்து மற்றவர் கற்றுக்கொள்வதற்கு ஏதுவான ஒரு சந்தர்ப்பத்தை நகர்ப்புறம் 20 வழங்குகிறது என்று மத்திய வீட்டுவசதி & நகர்ப்புற விவகாரங்கள் மற்றும் பெட்ரோலியம் & இயற்கை வாயுத்துறை அமைச்சர் திரு ஹர்திப் சிங் பூரி குஜராத்தின் அகமதாபாத்தில் நடைபெற்ற நகர்ப்புற20 அறிமுகக் கூட்டத்தில் கூறியுள்ளார்.
அறிவியல் மற்றும் தொழில்நுட்பத்துறை
சார்ஸ்-கொவ்-2மற்றும் அதன் உருமாற்றங்களின் தொற்றினை கட்டுப்படுத்தவும், நோயின் கடுமையைக்குறைக்கவும் கோவேக்சின் உதவும்:ஆய்வு
தடுப்பூசி செலுத்தி குறைந்தபட்சம் ஆறு மாதங்களுக்கு பின், சார்ஸ்-கொவ்-2 மற்றும் அதன் உருமாறிய வைரசை கோவேக்சின் கட்டுப்படுத்தும் என்று விஞ்ஞானிகள் கண்டறிந்துள்ளனர். மேலும், நோயின் கடுமையைக் குறைக்கவும் இது உதவும்.
தடுப்பூசி திறன் குறித்த பரிசோதனை தரவுகள், கிடைத்துள்ள போதும், சான்று அடிப்படையிலான முக்கிய கேள்விகளுக்கு இன்னமும் விடை கிடைக்கவில்லை. இந்த தடுப்பூசி நோய் எதிர்ப்பு சக்தியை தூண்டுகிறதா, தூண்டப்பட்ட நோய் எதிர்ப்பு சக்தி எவ்வளவு காலம் நீடிக்கிறது, சார்ஸ்-கொவ்-2 உருமாறிகளுக்கு எதிராக இந்த நோய் எதிர்ப்பு சக்தி பயன்படுகிறதா போன்றவை இவற்றில் அடங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841775
சிறப்பு சேவைகள் மற்றும் கட்டுரைகள்
ரூ.89.11 லட்சம் மதிப்புள்ள 1.989 கிலோ தங்கத்தை சென்னை விமான நிலைய சுங்கத்துறையினர் பறிமுதல் செய்தனர்
07.09.2022 அன்று, துபாயிலிருந்து சென்னை சர்வதேச விமான நிலையத்துக்கு இன்டிகோ ஏர்லைன்சை சேர்ந்த 6E-66 என்ற எண் கொண்ட விமானம் வந்திறங்கியது. அந்த விமானத்தின் முன்பக்க கழிவறையின் டிஷ்யூ வைக்கும் தட்டின் பின்புறம், பசை வடிவில் மறைத்து வைத்திருந்த,740 கிராம் தங்கத்தை சுங்கத்துறை அதிகாரிகள் பறிமுதல் செய்தனர். அதன் மதிப்பு ரூ.33.15 லட்சம் என அதிகாரிகள் தெரிவித்துள்ளனர்.
இதேபோல், 09.09.2022 அன்று, ஐக்கிய அரபு அமீரகத்திலிருந்து EK 544 என்ற எண் கொண்ட எமிரேட்ஸ் விமானத்தில் வந்திறங்கிய திரு.அஷ்பேக் ஹாசனை, சுங்கத்துறை அதிகாரிகள் சோதனை செய்தனர். அப்போது அவரது மலக்குடலில் பசை வடிவில் பதுக்கி வைத்திருந்த தங்கம், மற்றும் உள்ளாடையில் மறைத்து வைத்திருந்த தங்கச்சங்கிலி ஆகியவற்றை சுங்கத்துறை அதிகாரிகள் பறிமுதல் செய்தனர். 1,249 கிலோ எடைக்கொண்ட அவற்றின் மதிப்பு ரூ.55.96 லட்சம் என்று அதிகாரிகள் தெரிவித்துள்ளனர்.
அதன்படி, சுங்கச்சட்டம் 1962-ன்கீழ், ரூ.89.11 லட்சம் மதிப்பிலான, 1.989 கிலோ தங்கம் பறிமுதல் செய்யப்பட்டுள்ளது.
இதுகுறித்து தொடர்ந்து விசாரணைகள் நடைபெற்று வருவதாக சென்னை சர்வதேச விமான நிலைய சுங்கத்துறை இணைஆணையர் எம்.மேத்யூ ஜோலி தெரிவித்துள்ளார்.
பிரதமர் அலுவலகம்
மத்திய பிரதேசத்தின் தார் மாவட்டத்தில் உருவாக்கப்பட்டுள்ள மெகா ஜவுளி பூங்கா, வளர்ச்சிக்கான புதிய பாதையை வகுக்கும்: பிரதமர்
மத்திய பிரதேசத்தின் தார் மாவட்டத்தில் உருவாக்கப்பட்டுள்ள மெகா ஜவுளி பூங்கா, மேக் இன் இந்தியா திட்டத்திற்கு வலு சேர்ப்பதுடன் இளைஞர்களுக்கு புதிய வேலைவாய்ப்புகளையும் உருவாக்கும் என்று பிரதமர் திரு நரேந்திர மோடி கூறியுள்ளார். இந்த பூங்கா, மாநிலத்தில் வளர்ச்சிக்கான புதிய பாதையை வகுக்கும் என்றும் அவர் தெரிவித்தார்.
முதலமைச்சர் திரு சிவராஜ் சிங் சவுகானின் ட்விட்டர் பதிவிற்கு பதில் அளித்து பிரதமர் கூறியதாவது:
“மத்திய பிரதேசத்தின் தார் மாவட்டத்தில் உருவாக்கப்பட்டுள்ள இந்த மெகா ஜவுளி பூங்கா, நமது மேக் இன் இந்தியா முன்முயற்சிக்கு வலு சேர்ப்பது மட்டுமல்லாமல், மாநிலத்தில் உள்ள இளைஞர்களுக்கு வேலைவாய்ப்பை உருவாக்குவதுடன் வளர்ச்சிக்கான புதிய பாதையையும் வகுக்கும்.”
(
குடியரசுத் தலைவர் செயலகம்
உத்தரப் பிரதேச தேசிய சட்ட பல்கலைக்கழகம் மற்றும் அலகாபாத் உயர்நீதிமன்றத்தின் புதிய கட்டிட வளாகம் ஆகியவற்றுக்கு இந்திய குடியரசுத் தலைவர் நாளை அடிக்கல் நாட்டுகிறார்
உத்தரப் பிரதேச தேசிய சட்ட பல்கலைக்கழகம் மற்றும் அலகாபாத் உயர்நீதிமன்ற புதிய கட்டிட வளாகம் ஆகியவற்றுக்கு அடிக்கல் நாட்ட, குடியரசுத் தலைவர் திரு ராம்நாத் கோவிந்த், நாளை  உத்தரப் பிரதேசத்தின் பிரயாக்ராஜ் செல்கிறார்.
----
(Visitor Counter : 124
பிரதமர் அலுவலகம்
கேலோ இந்தியா பல்கலைக்கழக விளையாட்டுக்கள் தொடக்க விழாவையொட்டி பிரதமர் வெளியிட்ட செய்தியின் தமிழாக்கம்
வணக்கம்!
கேலோ இந்தியா பல்கலைக்கழக விளையாட்டுக்களுக்காக உங்கள் அனைவருக்கும் மனமார்ந்த வாழ்த்துகள்.
நாட்டின் இளமையான ஆர்வத்தின் அடையாளமாகவும், தொழில்முறை பணியாளர்களின் பெருமிதமாகவும், பெங்களூரு விளங்குகிறது. டிஜிட்டல் இந்தியாவின் மையமான பெங்களூரு கேலோ இந்தியாவை ஏற்பாடு செய்திருப்பது மிகுந்த முக்கியத்துவம் வாய்ந்ததாகும். புதிய தொழில்கள் தொடக்கமும். விளையாட்டுப் போட்டிகள் தொடக்கமும் இங்கு ஒரே நேரத்தில் நடைபெறுவது குறிப்பிடத்தக்கது. கேலோ இந்தியா பல்கலைக்கழக விளையாட்டுக்கள் பெங்களூருவில் நடத்தப்படுவது இந்த அழகிய நகரின் சக்தியை அதிகப்படுத்துவதாகும். இந்த விளையாட்டுப் போட்டிகளுக்கு ஏற்பாடு செய்திருந்த கர்நாடக அரசை நான் பாராட்டுகிறேன். உலகளாவிய பெருந்தொற்றின் சவால்களுக்கு இடையே இந்த விளையாட்டுப் போட்டி மனஉறுதி மற்றும் இந்திய இளைஞர்களின் உணர்வுக்கு உதாரணமாக இருக்கிறது. உங்களின் முயற்சிகளுக்கும், துணிவுக்கும் நான் வணக்கம் தெரிவிக்கிறேன்.
எனது இளம் நண்பர்களே!
வெற்றியின் முதலாவது மந்திரம் குழு உணர்வாகும். கேலோ இந்தியா பல்கலைக்கழக விளையாட்டுக்களில் இதனை நீங்கள் அனுபவமாக கொள்ளலாம். இந்த உணர்வு வாழ்க்கை முறையை காண்பதற்கு புதிய வழியையும் காட்டுகிறது.
விளையாட்டில் வெற்றி என்பது முழுமையான அணுகுமுறை 100 சதவீத அர்ப்பணிப்பு என பொருள்படும்!
உங்களில் பலர் வீரர்கள் எதிர்காலத்தில் மாநில அளவில் விளையாடலாம். மேலும் பலர் சர்வதேச அளவில் இந்த நாட்டை பிரதிநிதித்துவம் செய்யலாம். உங்களில் விளையாட்டுத்துறை அனுபவம் வாழ்க்கையின் ஒவ்வொரு துறையிலும் உங்களுக்கு உதவி செய்யும். திறனும். அறிவும் உங்களை விளையாட்டில் முன்னோக்கி செலுத்துவதைப் போல வாழ்க்கையிலும் முன்னோக்கி செலுத்தும். ஆர்வம், சவால்கள், தோல்வியிலிருந்து பாடம் கற்றல், நேர்மை, வாழ்வதற்கான திறமை போன்றவை விளையாட்டுகளுக்கும், வாழ்க்கைக்கும் இடையேயுள்ள ஒற்றுமைகளாகும்.
நண்பர்களே!
நீங்கள் புதிய இந்தியாவின் இளைஞர்கள். உங்களின் இளமையான சிந்தனையும், உங்களின் இளமையான அணுகுமுறையும் தேசத்தின் கொள்கைகளை இன்று முடிவு செய்கின்றன. புதிய கல்விக் கொள்கையில் விளையாட்டுகளுக்கு முக்கியத்துவம் அளிப்பதாக இருக்கட்டும் அல்லது நவீன விளையாட்டு கட்டமைப்பை உருவாக்குவதாக இருக்கட்டும், விளையாட்டு வீரர்கள், வீராங்கனைகளை தேர்வு செய்வதில் வெளிப்படைத்தன்மையாகட்டும், விளையாட்டுக்களில் நவீன தொழில்நுட்பப் பயன்பாட்டை அதிகரிப்பதாக இருக்கட்டும். இவை எல்லாம் புதிய இந்தியாவின் முத்திரைகளாகும்.
நண்பர்களே!
விளையாட்டுக்களின் ஆற்றல் நாட்டின் ஆற்றலை விரிவுபடுத்துகிறது. டோக்கியோ ஒலிம்பிக் போட்டிகளிலிருந்து திரும்பி வந்த விளையாட்டு வீரர்கள், வீராங்கனைகளை நான் சந்தித்தது இன்னமும் எனது நினைவில் இருக்கிறது. தங்களி்ன் சொந்த வெற்றியைவிட நாட்டுக்கான வெற்றியில்.பெருமிதம் கொண்டதை அவர்களின் முகங்கள் பிரதிபலித்தன.
இந்த உணர்வு உங்களை முன்னேற்றும். இந்த உணர்வு இந்தத் துறையின் வெற்றிக்கு உதவுவது மட்டுமின்றி உங்களுக்கு பதக்கத்தையும் பெற்றுத்தரும். இந்த நம்பிக்கையோடு நாடு முழுவதிலிமிருந்து வந்துள்ள எனது இளம் நண்பர்கள் அனைவருக்கும் மனமார்ந்த வாழ்த்துக்களை மீண்டும் தெரிவிக்கிறேன்..
உங்களுக்கு நன்றி !!
வரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819604
.
தேர்தல் ஆணையம்
தேர்தல் ஆணையர் டாக்டர் அனுப் சந்திர பாண்டே அதிபர் தேர்தலை பார்வையிட உஸ்பெகிஸ்தான் சென்றார்
உஸ்பெகிஸ்தானின் மத்திய தேர்தல் ஆணையத்தின் அழைப்பின் பேரில், இந்திய தேர்தல் ஆணையர் டாக்டர் அனுப் சந்திர பாண்டே, நாளை நடைபெறவுள்ள அந்நாட்டு அதிபர் தேர்தலுக்கான பார்வையாளராக உஸ்பெகிஸ்தான் சென்றுள்ளார். அவர் மூன்று பேர் கொண்ட குழுவுக்கு தலைமை தாங்கி செல்கிறார்.
உஸ்பெகிஸ்தானில் இந்த ஆண்டு ஏப்ரலில் நடைபெற்ற வாக்கெடுப்புக்குப் பிறகு ஏற்றுக்கொள்ளப்பட்ட புதிய அரசியலமைப்பு சட்டத்தின் கீழ் இந்தத் தேர்தல் நடத்தப்படுகிறது. சர்வதேச சமூகத்தால் உன்னிப்பாகக் கவனிக்கப்படும் இந்தத் தேர்தலில், தற்போதைய அதிபர் உள்பட நான்கு வேட்பாளர்கள் களத்தில் உள்ளனர்.
முன்னதாக, டாக்டர் அனுப் சந்திர பாண்டே ,உஸ்பெகிஸ்தானின் தலைமை தேர்தல் ஆணையர் தேர்தல் ஒத்துழைப்பு குறித்து ஒரு கூட்டத்தை நடத்தினர். இந்தியாவில் சமீபத்தில் நடந்த தேர்தல்கள் மற்றும் இரு நாடுகளுக்கு இடையேயான தேர்தல் உறவுகளை மேலும் வலுப்படுத்துவதற்கான பல்வேறு வழிகள் குறித்து டாக்டர் பாண்டே பேசினார். புரிந்துணர்வு ஒப்பந்தங்களில் கையெழுத்திடுவது உள்ளிட்ட இருநாட்டு தேர்தல் ஒத்துழைப்பு குறித்து அவர் விளக்கினார்.
உஸ்பெகிஸ்தான் சட்டங்களின்படி, அதிபர் ஏழு ஆண்டு காலத்திற்கு தேர்ந்தெடுக்கப்படுகிறார். மத்திய தேர்தல் ஆணையம், 14 மாவட்ட தேர்தல் கமிஷன்கள் மற்றும் 10,760 உள்ளூர் தேர்தல் கமிஷன்கள் அடங்கிய மூன்று அடுக்கு கட்டமைப்பை தேர்தல் நிர்வாகம் பின்பற்றுகிறது. உஸ்பெகிஸ்தானில் சுமார் 20 மில்லியன் வாக்காளர்கள் உள்ளனர். ஒவ்வொரு வாக்குச்சாவடியிலும் அதிகபட்சமாக 3000 வாக்காளர்கள் இடம் பெறுவார்கள். 22 மில்லியனுக்கும் அதிகமான தகுதியுள்ள வாக்காளர்கள் தேர்தலில் வாக்களிக்க பதிவு செய்துள்ளனர். வெளிநாடுகளில் வசிக்கும் உஸ்பெகிஸ்தான் குடிமக்களுக்காக நாட்டில் 10,000 க்கும் மேற்பட்ட வாக்குச் சாவடிகளும், வெளிநாடுகளில் 55 வாக்குச் சாவடிகளும் திறக்கப்பட்டுள்ளதால், இந்தப் பயிற்சி அந்நாட்டின் வரலாற்றில் ஒரு முக்கிய அடையாளமாக மாற உள்ளது.
தேர்தல் ஆணையர் டாக்டர் அனுப் சந்திர பாண்டே தலைமையில், துணைத் தேர்தல் ஆணையர்கள் திரு. ஹிர்தேஷ் குமார் மற்றும் திரு. ஆர்.கே. குப்தா ஆகியோர் அடங்கிய இந்தியக் குழு அங்கு சென்றுள்ளது.
டாக்டர். பாண்டே, தாஷ்கண்டில் உள்ள குடியுரிமை பெறாத இந்திய சமூகத்தின் பிரதிநிதிகளுடன் இந்தியத் தேர்தல்கள் தொடர்பாக கலந்துரையாட உள்ளார்.
பிரதமர் அலுவலகம்
மாநிலங்களவைத் துணைத் தலைவராக திரு.ஹரிவன்ஷ் நாராயண் சிங் தேர்வு செய்யப்பட்டதற்கு பிரதமர் வாழ்த்து
மாநிலங்களவைத் துணைத் தலைவராக 2வது முறை தேர்வு செய்யப்பட்டதற்கு, நாடாளுமன்றம் சார்பாகவும், நாட்டு மக்களின் சார்பாகவும் திரு.ஹரிவன்ஷ் நாராயண் சிங்குக்கு, பிரதமர் திரு. நரேந்திர மோடி வாழ்த்து தெரிவித்தார்.
சமூக சேவை மற்றும் பத்திரிக்கை துறையில் திரு. ஹரிவன்ஷ் நேர்மையானவராக திகழ்ந்ததற்காக, அவர் மீது அதிக மரியாதை வைத்திருப்பதாக பிரதமர் கூறினார். இன்று இதே உணர்வு மற்றும் மரியாதை, அவையில் உள்ள ஒவ்வொரு உறுப்பினரிடம் உள்ளது என அவர் கூறினார். திரு.ஹரிவன்ஷின் பணியாற்றும் விதம், அவையை நடத்திய விதம், அவையில் ஜனநாயகத்தை வலுப்படுத்தியதில் அவரின் பங்கு ஆகியவற்றை பிரதமர் பாராட்டினார்.
அவையை சுமூகமாக நடத்த, மாநிலங்களவை உறுப்பினர்கள், துணைத் தலைவருக்கு உதவியாக இருப்பர் என பிரதமர் தெரிவித்தார். எதிர்கட்சியினர் உட்பட ஒவ்வொருவருக்கும் சொந்தமானவர் ஹரிவன்ஷ், அவர் எந்த கட்சிக்கும் பாகுபாடு காட்டியதில்லை என பிரதமர் கூறினார். விதிமுறைகள் படி நாடாளுமன்ற உறுப்பினர்களை செயல்பட வைப்பது மிகவும் சவாலான பணி, இதில் அனைவரது நம்பிக்கையையும் ஹரிவன்ஷ் பெற்றுள்ளார்.
மசோதாக்களை நிறைவேற்ற ஹரிவன்ஷ், தொடர்ச்சியாக மணிக்கணக்கில் அவையில் இருந்துள்ளார். இதில் அவரது வெற்றியை நாம் கடந்த 2 ஆண்டுகளில் பார்த்தோம். நாட்டின் எதிர்காலத்தை மாற்றிய, பல வரலாற்று சிறப்புமிக்க மசோதாக்கள் இந்த அவையில் நிறைவேறியுள்ளன. 10 ஆண்டுகளில் அதிகளவிலான பணிகளை இந்த அவை நிறைவேற்றியுள்ளது, அதுவும் மக்களவை தேர்தல் முடிந்த ஓராண்டுக்குள், மாநிலங்களவை நிறைவேற்றியதை பிரதமர் பாராட்டினார். இந்த அவையில் அதிகளவிலான பணிகள் நடந்ததோடு, நேர்மறையும் அதிகரித்துள்ளது. ஒவ்வொரும் தங்கள் கருத்தை சுதந்திரமாக தெரிவிக்க முடிந்தது.
ஹரிவன்ஷ் தாழ்மையான பின்னணியில் இருந்து வந்ததால், அவர் எளிமையாக உள்ளார் என பிரதமர் கூறினார். அரசின் முதல் கல்வி உதவித் தொகையை ஹரிவன்ஷ் பெற்றபோது, அதை அவர் வீட்டுக்கு எடுத்துச் செல்லாமல் புத்தகங்கள் வாங்கினார். அவர் புத்தகங்களுடன் நெருங்கிய தொடர்புடையவர். ஜெயப்பிரகாஷ் நாரயணால் கவரப்பட்வர் ஹரிவன்ஷ். 40 ஆண்டுகளாக சமூக சேவையாற்றிய பின், அவர் நாடாளுமன்றத்துக்கு கடந்த 2014-ல் நுழைந்தார். ஹரிவன்ஷ் தனது பண்பான நடத்தை மற்றும் பணிவால் அறியப்பட்டவர் என பிரதமர் கூறினார்.
நாடாளுமன்றங்களுக்கு இடையேயான அமைப்பு போன்ற சர்வதேச அரங்கிலும், பிற நாடுகளில் இந்தியா கலாச்சார குழு உறுப்பினராகவும் இந்தியாவின் நிலையை உயர்த்த, ஹரிவன்ஷ் பணியாற்றினார் என பிரதமர் குறிப்பிட்டார்.
மாநிலங்களவையின் பல குழுக்களுக்கு தலைவராக இருந்து ஹரிவன்ஷ், அவற்றின் செயல்பாடுகளை மேம்படுத்தினார் என பிரதமர் கூறினார். நாடாளுமன்ற உறுப்பினராக ஹரிவன்ஷ் ஆன பின்பு, அனைத்து உறுப்பினர்களும் நெறிமுறையுடன் செயல்படுவதை உறுதி செய்ய அவர் முயற்சிகள் எடுத்தார். நாடாளுமன்றப் பணிகள் மற்றும் பொறுப்புகளில், ஹரிவன்ஷ் தீவிரமாகவும், அறிவுஜீவியாகவும், சிந்தனையாளராகவும் இருந்தார். ஹரிவன்ஸ், இன்னமும், நாடு முழுவதும் பயணம் செய்து, நாட்டின் பொருளாதாரம், சமூக மற்றும் அரசியல் சவால்கள் போன்றவற்றை மக்களிடம் எடுத்துரைக்கிறார். ‘‘அவரது புத்தகம், நமது முன்னாள் பிரதமர் திரு.சந்திரசேகரின் வாழ்க்கையையும், ஹரிவன்ஷின் எழுத்து திறமையையை வெளிப்படுத்துகிறது. அவையின் துணைத் தலைவராக, ஹரிவன்ஸின் வழிகாட்டுதலைப் பெறும் பாக்கியத்தை, நானும் மற்ற அவை உறுப்பினர்களும் பெற்றுள்ளோம்’’ என பிரதமர் கூறினார்.
ஹரிவன்ஷ்க்கு தனது வாழ்த்துகளைத் தெரிவித்த பிரதமர், சபையில் 250க்கும் மேற்பட்ட அமர்வுகள் நடந்தன என்பது இந்திய ஜனநாயகத்தின் முதிர்ச்சிக்கு சான்றாகும் என குறிப்பிட்டார்.
பிரதமர் அலுவலகம்
காக்ராபர் அணு மின் நிலையத்தின் 3-வது அணு உலையில் மின் உற்பத்தி துவக்கப்பட்டதற்கு, இந்திய அணு விஞ்ஞானிகளுக்கு பிரதமர் வாழ்த்து
காக்ராபர் அணு மின் நிலையத்தின் 3-வது அணு உலையில் அணு மின் உற்பத்தி துவக்கப்பட்டதற்கு பிரதமர் திரு.நரேந்திர மோடி இந்திய அணு விஞ்ஞானிகளுக்கு வாழ்த்துத் தெரிவித்துள்ளார்.
பிரதமர் பகிர்ந்துள்ள டுவிட்டர் பதிவில், “காக்ராபர் அணு மின் நிலையத்தின் 3-வது அணு உலையில், அணு மின் உற்பத்தி துவக்கப்பட்டதற்கு இந்திய அணு விஞ்ஞானிகளுக்கு வாழ்த்துகள்! உள்நாட்டிலேயே வடிவமைக்கப்பட்ட 700 மெகா வாட் காக்ராபர் அணு மின் நிலையத்தின் 3-வது அணு உலையானது, இந்தியாவில் தயாரிப்போம் திட்டத்தின் ஔிரும் உதாரணமாகத் திகழ்கிறது. இது, வருங்காலத்தில் இது போன்ற பல சாதனைகள் நிகழ்த்துவதற்கு ஒரு வழிகாட்டுதலாக விளங்கும்” என்று கூறியுள்ளார்.
பிரதமர் அலுவலகம்
பிரதமருடன் ஜம்மு காஷ்மீர் துணை நிலை ஆளுநர் சந்திப்பு
ஜம்மு காஷ்மீர் துணை நிலை ஆளுநர் திரு மனோஜ் சின்ஹா, பிரதமர் திரு நரேந்திர மோடியைச் சந்தித்தார்.
இதுகுறித்து பிரதமர் அலுவலகம் வெளியிட்டுள்ள டுவிட்டர் பதிவு வருமாறு;
‘’ஜம்மு காஷ்மீர் துணை நிலை ஆளுநர் திரு மனோஜ் சின்ஹா, பிரதமர் திரு நரேந்திர மோடியைச் சந்தித்தார்’’
மத்திய அமைச்சரவை
வேளாண்மைக் கட்டமைப்பு நிதியம்' அமைப்பின் கீழ் நிதியளிப்பு வசதிக்கு மத்திய அரசுத் திட்டத்துக்கு மத்திய அமைச்சரவை ஒப்புதல்
அகில இந்திய அளவிலான மத்திய நிதித் திட்டம் - வேளாண்மைக் கட்டமைப்பு நிதியம் - தொடங்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அறுவடைக்குப் பிந்தைய மேலாண்மைக் கட்டமைப்புகளில் சாத்தியக்கூறு உள்ள திட்டங்கள் மற்றும் சமுதாய வேளாண்மை சொத்துகளை உருவாக்குதலுக்கான முதலீடுகளுக்கு குறுகிய மற்றும் நீண்டகால கடன் வசதிகளை அளிக்க இந்தத் திட்டம் வகை செய்கிறது. வட்டித் தள்ளுபடி மற்றும் நிதி உதவிகள் இதில் கிடைக்கும்.
இந்தத் திட்டத்தின் கீழ் தொடக்க வேண்மைக் கடன் சங்கங்கள், மார்க்கெட்டிங் கூட்டுறவு சங்கங்கள், வேளாண் உற்பத்தியாளர் அமைப்புகள், சுய உதவி குழுக்கள், விவசாயிகள், கூட்டுப் பொறுப்பேற்பு குழுக்கள், பன்முகப் பயன்பாட்டுக் கூட்டுறவு சங்கங்கள், வேளாண் தொழில்முனைவோர், ஸ்டார்ட் அப் நிறுவனங்கள், தொகுப்புக் கட்டமைப்புச் சேவை வழங்குநர்கள் மற்றும் மத்திய / மாநில ஏஜென்சி அல்லது உள்ளாட்சி அமைப்பால் முன்னெடுக்கப்படும் அரசு - தனியார் பங்கேற்புத் திட்டங்களுக்கு வங்கிகள் மற்றும் நிதி நிறுவனங்கள் கடனாக ஒரு லட்சம் கோடி ரூபாய் வழங்கும்.
நடப்பாண்டில் ரூ.10 ஆயிரம் கோடியில் தொடங்கி நான்கு ஆண்டுகளில் கடன் வழங்கப்படும். அடுத்து வரும் ஆண்டுகளில் ஒவ்வோர் ஆண்டும் ரூ.30 ஆயிரம் கோடி வழங்கப்படும்.
இந்த நிதியளிப்புத் திட்டத்தின் கீழான அனைத்துக் கடன்களுக்கும் ஆண்டுக்கு 3 சதவீதம் வரை வட்டித் தள்ளுபடி வழங்கப்படும். இதற்கான அதிகபட்ச வரம்பு ரூ.2 கோடியாக இருக்கும். வட்டித் தள்ளுபடி அதிகபட்சம் 7 ஆண்டுகளுக்கு வழங்கப்படும். மேலும், இந்த நிதித் திட்டத்தின் மூலம் தகுதியுள்ள கடனாளிகளுக்கு, குறு, சிறுதொழில் நிறுவனங்களுக்கான கடன் உத்தரவாத நிதிய அறக்கட்டளை மூலம் ரூ.2 கோடி வரையிலான கடன்களுக்கு கடன் உத்தரவாதம் அளிக்கப்படும். இதற்கான கட்டணத்தை அரசு செலுத்தும். விவசாய உற்பத்தி நிறுவனங்களைப் , பொருத்த வரையில், வேளாண்மை, கூட்டுறவு, விவசாயிகள் நலன் துறையின் எப்.பி.ஓ. ஊக்குவிப்புத் திட்டத்தின் கீழ் உருவாக்கப்பட்ட திட்டங்களின் கீழ் கடன் உத்தரவாதங்களைப் பெறலாம்.
இதற்கு மத்திய அரசின் மொத்த பட்ஜெட் ஒதுக்கீடு ரூ.10,736 கோடி அளவுக்கு இருக்கும்.
இந்தக் கடன் வசதித் திட்டத்தின் மூலமான கடனை திருப்பிச் செலுத்துவதற்கான தவணை தொடங்கும் காலம் குறைந்தது 6 மாதங்களில் தொடங்கி, அதிகபட்சம் 2 ஆண்டுகள் வரையில் அனுமதிக்கப்படும்.
இத் திட்டத்தின் காலவரம்பு 2020 நிதியாண்டு முதல் 2029 நிதியாண்டு  என இருக்கும்.
தொலைதொடர்பு மற்றும் தகவல் தொழில்நுட்ப அமைச்சகம்
பொது இடங்களில் வை-பை வசதியை ஏற்படுத்த தொழில் முனைவோரை ஊக்குவித்து, கூடுதல் வருவாய் திரட்ட ஏதுவாக விதிமுறைகளில் மாற்றம் செய்து பிரதமரின்-வாணி திட்டம் அறிமுகம்
பிரதமரின்-வாணி திட்டம் குறித்து இணைய வழி கருத்தரங்கிற்கு தொலைத் தொடர்புத் துறை ஏற்பாடு
பொது இடங்களில் வை-பை வசதியை ஏற்படுத்த தொழில் முனைவோரை ஊக்குவித்து, கூடுதல் வருவாய் திரட்ட ஏதுவாக, வை-பை வசதியை பெறுவதற்கான இடைமுக நடைமுறையான பிரதமரின் வாணி திட்ட விதிமுறைகளில் மாற்றம் செய்யப்பட்டுள்ளதாக மும்பை தொலைத் தொடர்புத் துறையின் கூடுதல் தலைமை இயக்குநர்  திரு அஜய் கமல் தெரிவித்துள்ளார்.
தொலைத் தொடர்புத் துறையின் மூத்த அதிகாரியான அவர், இன்று நடைபெற்ற இணைய வழிக் கருத்தரங்கில் உரையாற்றினார். டிஜிட்டல் இந்தியா திட்டத்தின் நோக்கத்தை அடைய குறைந்த கட்டணத்தில் அகன்ற கற்றை வசதி கிடைக்கச் செய்ய, பிரதமரின் வாணி திட்டம் பெருமளவு உதவுவதாக அவர் தமது தொடக்க உரையில் குறிப்பிட்டார். அகன்ற கற்றை இணைய தள சேவைகளின் பயன்பாட்டை நாடுமுழுவதும் வழங்கும் வகையில், பொது தரவு அலுவலகங்கள் மூலம் பொது இடங்களில் வை-பை சேவைகளை ஏற்படுத்தும் நோக்கில் பிரதமரின் வாணி திட்டம் தொலைத் தொடர்பு துறையால் தொடங்கப்பட்டது.
இன்று நடைபெற்ற கருத்தரங்கில் பாரத் பிராட்பேண்ட் நெட்வொர்க் நிறுவனமான பி பி என் எல் நிறுவனத்தின் அதிகாரிகள், மும்பை, தானே உள்ளிட்ட 7 மாவட்டங்களில் செயல்படும் பொது சேவை மையங்கள் மற்றும் அதன் கிராம அளவிலான 70 தொழில் முனைவோர்கள் கலந்து கொண்டனர்.
தொலைத் தொடர்பு துறையின் இயக்குநர் திரு சஞ்சய் சேத்தி பிரதமரின் வாணி திட்டம் குறித்து கருத்தரங்கில் விரிவாக எடுத்துரைத்தார்.
சிறப்பு சேவைகள் மற்றும் கட்டுரைகள்
ரூ. 1.33 கோடி மதிப்பில் 3.125 கிலோ தங்கத்தை சென்னை விமான நிலைய சுங்கத்துறை அதிகாரிகள் பறிமுதல். 2 பயணிகள் கைது
வருவாய் புலனாய்வு இயக்குநரகத்திடமிருந்து கிடைத்த பிரத்யேக தகவலின் அடிப்படையில் 10.09.2021 அன்று அதிகாலை 2:30 மணிக்கு ஈகே-542 எமிரேட்ஸ் விமானம் மூலம் துபாயிலிருந்து சென்னை வந்த 34 வயது பயணி மற்றும் எஃப்இசட்-447 விமானத்தில் 10.09.2021 அன்று காலை 4 மணிக்கு சென்னை வந்த 35 வயது பயணி ஆகியோர் விமான நிலைய வெளி வாயிலில் தடுத்து நிறுத்தப்பட்டனர்.
அவர்களது உடைமைகளை சோதனையிட்டபோது அவர்களது பைகள், பெட்டிகளின் உள்ளே ரூ. 1.33 கோடி மதிப்பில் 3125 கிராம் எடையில் 11 தங்கக் கம்பிகள் மறைத்து வைக்கப்பட்டிருப்பது கண்டுபிடிக்கப்பட்டது. சுங்க அதிகாரிகளின் பார்வையில் இருந்து தப்பிப்பதற்காக இந்தத் தங்கக் கம்பிகளுக்கு வெள்ளி முலாம் பூசப்பட்டிருந்தது. இவ்வாறு கைப்பற்றப்பட்ட தங்கம், சுங்கச் சட்டம் 1962 இன் கீழ் பறிமுதல் செய்யப்பட்டதோடு, இரண்டு பயணிகளும் கைது செய்யப்பட்டனர். மேலும் விசாரணை நடைபெற்று வருகின்றது.
இந்தத் தகவல், சென்னை அண்ணா சர்வதேச விமான நிலையத்தின் சுங்கத் துறை முதன்மை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
தாய் நாட்டைப் போன்று கடல் தாயையும் பாதுகாப்பது நமது கடமை: மத்திய இணையமைச்சர் டாக்டர் எல் முருகன்
தாய் நாட்டை பாதுகாப்பது போல, கடல் தாயையும் போற்றி பாதுகாப்பது ஒவ்வொருவரின் கடமை என மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் சென்னையில் பேசினார்.
பிரதமர் திரு நரேந்திர மோடி பிறந்த தினம் மற்றும் சர்வதேச கடற்கரை தூய்மை தினத்தை முன்னிட்டு சென்னை பெசன்ட் நகர் ஆல்காட் மெமோரியல் பள்ளியில் இருந்து நடைபெற்ற மாரத்தான் ஓட்டத்தில் மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன் கொடியசைத்து துவக்கி வைத்து பங்கேற்றார்.
இந்த நிகழ்ச்சியில் சென்னையை சேர்ந்த சர்வதேச கூடைப்பந்து விளையாட்டு வீராங்கனையும், பத்மஸ்ரீ விருது பெற்றவருமான அனிதா பால்துரை கலந்து கொண்டனர்.
நிகழ்வில் பேசிய மத்திய இணையமைச்சர்,
8 ஆயிரம் கி. மீ. பரந்து விரிந்துள்ள இந்திய கடற்கரையில் எண்ணற்ற வளங்கள் பொதிந்து கிடக்கின்றது. கடலை பாதுகாக்கும் நோக்கில் பல்வேறு விழிப்புணர்வு நிகழ்வுகள் இன்று நடந்து வருகிறது. விளையாட்டை ஊக்குவிக்க பிரதமர் நரேந்திர மோடி அரசு பல்வேறு நடவடிக்கைகளை எடுத்து வருகிறது. கேலோ இந்தியா, ஒவ்வொரு மாவட்டத்திற்கும் ஒரு விளையாட்டு மைதானம் என்பதை எடுத்துக்காட்டாக கூறலாம் என பேசினார். தொடர்ந்து மாரத்தான் போட்டியில் வெற்றி பெற்றவர்களுக்கு மத்திய இணையமைச்சர் பரிசுகளை வழங்கினார்.
தொடர்ந்து பெசன்ட் நகர் கடற்கரையில் நடைபெற்ற கடற்கரை தூய்மை இயக்கம் நிகழ்வில் கலந்து கொண்ட மத்திய அமைச்சர் பேசுகையில், கொரோனா தொற்று பாதிப்பு இருந்தபோதும், கடல்சார் பொருட்கள் உற்பத்தி அதிகமாகவே இருந்தது. இத்தகைய கடல் அன்னையை தாய் நாட்டை போன்று போற்றி பாதுகாக்க வேண்டும்.
வருங்கால சந்ததியினருக்குஇயற்கை வளங்களை அளிக்க வேண்டும். எனவே கடலை, கடற்கரையை பாதுகாப்பாக வைத்திருக்கும் பொறுப்பு நமக்கு உள்ளது. 100வது சுதந்திர தினத்தில் இந்தியா உலகிற்கே வழிகாட்டியாக இருக்க வேண்டும் என்பதை நோக்கி நாம் அனைவரும் உழைக்க வேண்டும் என பேசினார். தொடர்ந்து பெசன்ட் நகர் கடற்கரையில் தூய்மை பணியில் ஈடுபட்டார்.
மத்திய புவி அறிவியல் துறை, மத்திய மீன்வளத்துறை, மத்திய இளைஞர் நலன் துறை, நாட்டு நலப்பணி திட்டம், தேசிய பெருங்கடல் தொழில்நுட்ப நிறுவனம், இந்திய கடலோர காவல் படை, தமிழ்நாடு அரசின் சுற்றுச்சூழல் மற்றும் பருவநிலை மாற்றத் துறை, சென்னை பெருநகர மாநகராட்சி, சிஎஸ்ஐஆர் - வடிவமைப்பு பொறியியல் ஆராய்ச்சி மையம், சிஎஸ்ஐஆர் - மத்திய மத்திய தோல் ஆராய்ச்சி நிறுவனம் ஆகியவை இணைந்து இந்த நிகழ்ச்சிகளுக்கு ஏற்பாடு செய்துள்ளன.
சிறப்பு சேவைகள் மற்றும் கட்டுரைகள்
சர்வதேச யோகா தினம்: கன்னியாகுமரியில் சுவாமி விவேகானந்தர் நினைவு மண்டபத்தில் மத்திய இணையமைச்சர் மீனாட்சி லேகி யோகாசனம் செய்தார்
நாடு சுதந்திரம் அடைந்த 75வது ஆண்டினைக் கொண்டாடி வருவதால் நாடு முழுவதும் 75 ஆயிரத்துக்கும் அதிகமான இடங்களில் சர்வதேச யோகா தினம் இன்று  கொண்டாடப்பட்டது. இவற்றில் மத்திய அமைச்சர்கள் உட்பட ஏராளமான முக்கிய பிரமுகர்கள் கலந்து கொண்டனர். இதன் ஒருபகுதியாக கன்னியாகுமரியில் நடைபெற்ற நிகழ்ச்சியில் மத்திய கலாச்சாரம் மற்றும் வெளியுறவுத் துறை இணை அமைச்சர் திருமதி மீனாட்சி லேகி கலந்து கொண்டார்.
விவேகானந்தர் தவம் செய்ததை நினைவுகூரும் வகையில் விவேகானந்தர் பாறையில் அமைக்கப்பட்டுள்ள விவேகானந்தர் நினைவு மண்டபத்திற்கு படகு மூலம் சென்றிருந்த அமைச்சர், விவேகானந்தர் உருவச் சிலைக்கு மலர் தூவி மரியாதை செலுத்தினார். பின்னர் விவேகானந்தர் பாறையில் அமர்ந்து யோகாசனம் செய்தார்.
இதைத்தொடர்ந்து கன்னியாகுமரி விவேகானந்தா மைய வளாகத்தில் நடைபெற்ற நிகழ்ச்சியில் அமைச்சர் சுமார் ஒரு மணிநேரம் பல்வேறு யோகாசனங்களை செய்தார். பின்னர் நிகழ்ச்சியில் பேசிய திருமதி மீனாட்சி லேகி, பிரதமர் திரு நரேந்திர மோடி முயற்சியால் சர்வதேச யோகா தினம் கொண்டாடப்படுகிறது என்றார்.
யோகா செய்வதன் மூலம் மனம், உடல், ஆன்மா ஒருங்கிணைக்கப்படுகிறது என்றும், தொடர்ந்து யோகாசனம் செய்வதன் மூலம் நாம் மிகப் பெரிய பலத்தை பெற முடியும் என்றும் அவர் கூறினார். நம்மை சுற்றி ஒருவருக்கொருவர் உதவி செய்யும் மனப்பான்மை யோகா பயிற்சியால் ஏற்படும் என்று கூறிய அவர், மிகப்பெரிய நாடான இந்தியா தியானத்தினால் சுதந்திரம் அடைய முடியும் என்ற தன்னம்பிக்கையை சுவாமி விவேகானந்தர் ஏற்படுத்தினார் என்றார். நாட்டின் கலாச்சாரத்திலும் ஆன்மீகத்திலும் நம்பிக்கை கொண்டிருந்த சுவாமி விவேகானந்தர் நாட்டின் கலாச்சாரத்திற்காக, நாட்டுக்காக தொடர்ந்து பாடுபட்டது போல், பிரதமர் திரு நரேந்திர மோடி தொடர்ந்து நாட்டு நலனுக்காக அயராது பாடுபட்டு வருகிறார் என்று மத்திய அமைச்சர் தெரிவித்தார்.
இந்நிகழ்ச்சியில் முன்னாள் மத்திய அமைச்சர் திரு பொன் ராதாகிருஷ்ணன், மத்திய கலாச்சாரத்துறை இணைச்செயலர் திரு சஞ்சிக்குட முத்கல், கன்னியாகுமரி மாவட்ட ஆட்சியர் திரு அரவிந்த், மாவட்ட காவல் கண்காணிப்பாளர் திரு டி.என். ஹரிஹரன் பிரசாத், மத்திய நினைவு சின்னங்கள் இயக்குனர் திரு நவரத்தின கே ஆர் பதக், இந்திய தொல்லியல் துறை திருச்சி மண்டல இயக்குனர் திரு அருண்ராஜ் உள்ளிட்டோர் கலந்து கொண்டனர்.